CELEX: 32021R1986
Language: et
Date: 2021-11-15 00:00:00
Title: Nõukogu määrus (EL) 2021/1986, 15. november 2021, millega muudetakse määrust (EÜ) nr 765/2006, milles käsitletakse piiravaid meetmeid Valgevene suhtes

16.11.2021   
               
               
                  ET
               
               
                  Euroopa Liidu Teataja
               
               
                  L 405/3
               
            
         NÕUKOGU MÄÄRUS (EL) 2021/1986,
         15. november 2021,
         millega muudetakse määrust (EÜ) nr 765/2006, milles käsitletakse piiravaid meetmeid Valgevene suhtes
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 215,
         võttes arvesse nõukogu 15. oktoobri 2012. aasta otsust 2012/642/ÜVJP, mis käsitleb piiravaid meetmeid seoses olukorraga Valgevenes (1),
         võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
         ning arvestades järgmist:
         
                     (1)
                  
                  
                     Nõukogu määrusega (EÜ) nr 765/2006 (2) jõustati otsus 2012/642/ÜVJP ja nähti eelkõige ette selliste isikute, üksuste ja asutuste rahaliste vahendite ja majandusressursside külmutamine, kes vastutavad inimõiguste raskete rikkumiste või kodanikuühiskonna ja demokraatliku opositsiooni mahasurumise eest või kelle tegevus muul viisil kahjustab oluliselt demokraatiat või õigusriigi põhimõtteid Valgevenes või kes saavad kasu Lukašenka režiimist või toetavad seda, ning sellega keelati sellistele isikutele, üksustele ja asutustele rahaliste vahendite või majandusressursside kättesaadavaks tegemine.
                  
               
                     (2)
                  
                  
                     Nõukogu määrusega (EL) 2021/1030 (3) muudeti määrust (EÜ) nr 765/2006 ja kehtestati täiendavad sihipärased majandussanktsioonid, sealhulgas keeld pakkuda Valgevene valitsusele ning Valgevene avalik-õiguslikele asutustele ja ametitele kindlustust ja edasikindlustust.
                  
               
                     (3)
                  
                  
                     15. novembril 2021 võttis nõukogu vastu otsuse (ÜVJP) 2021/1989 (4), millega muudetakse otsust 2012/642/ÜVJP ning kehtestatakse soovimatute tagajärgede vältimiseks teatavad erandid keelust pakkuda Valgevene valitsusele ning Valgevene avalik-õiguslikele asutustele ja ametitele kindlustust ja edasikindlustust.
                  
               
                     (4)
                  
                  
                     Teatavad meetmed kuuluvad aluslepingu kohaldamisalasse ja seetõttu on nende rakendamiseks vaja liidu tasandi õigusakti, tagamaks, et kõikide liikmesriikide majandustegevuses osalejad kohaldaksid nimetatud meetmeid ühetaoliselt.
                  
               
                     (5)
                  
                  
                     Määrust (EÜ) nr 765/2006 tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 765/2006 artikkel 1l asendatakse järgmisega:
            
               
                  „Artikkel 1l
                  
                     1.   Keelatud on pakkuda kindlustust või edasikindlustust
                     
                                 i)
                              
                              
                                 Valgevene valitsusele, selle avalik-õiguslikele asutustele, äriühingutele või ametitele, või
                              
                           
                                 ii)
                              
                              
                                 mis tahes füüsilisele või juriidilisele isikule, üksusele või asutusele, kes tegutseb alapunktis i osutatud juriidilise isiku, üksuse või asutuse nimel või juhtimisel.
                              
                           
                  
                     2.   Lõikes 1 sätestatud keelde ei kohaldata Valgevene isikutele, üksustele või asutustele kohustusliku või vastutuskindlustuse pakkumise suhtes, kui kindlustusrisk asub liidus, ega liidus asuvatele Valgevene diplomaatilistele ja konsulaaresindustele kindlustuse pakkumise suhtes.
                  
                  
                     3.   Lõikes 1 sätestatud keelud ei mõjuta selliste lepingute täitmist, mis on sõlmitud enne 25. juunit 2021, ega selliste lepingute täitmiseks vajalike lisalepingute täitmist.“
                  
               
            
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. november 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  ELT L 285, 17.10.2012, lk 1.
         
            (2)  Nõukogu 18. mai 2006. aasta määrus (EÜ) nr 765/2006, milles käsitletakse piiravaid meetmeid Valgevene suhtes (ELT L 134, 20.5.2006, lk 1).
         
            (3)  Nõukogu 24. juuni 2021. aasta määrus (EL) 2021/1030, millega muudetakse määrust (EÜ) nr 765/2006, milles käsitletakse piiravaid meetmeid Valgevene suhtes (ELT L 224 I, 24.6.2021, lk 1).
         
            (4)  Nõukogu 15. novembri 2021. aasta otsus (ÜVJP) 2021/1989, millega muudetakse otsust 2012/642/ÜVJP, mis käsitleb piiravaid meetmeid seoses olukorraga Valgevenes (vt käesoleva Euroopa Liidu Teataja lk 8).